FI Euroopan unionin virallinen lehti C 295/12

Unionin tuomioistuimen tuomio (neljäs jaosto) 19.7.2012 (Mokestinių ginčų komisija prie Lietuvos Respublikos Vyriausybėsin (Liettua) esittämä ennakkoratkaisupyyntö) — AB Lietuvos geležinkeliai v. Vilniaus teritorinė muitinė ja Muitinės departamentas prie Lietuvos Respublikos finansų ministerijos

(Asia C-250/11) (1)

(Tuontitullittomuus ja vapautus tavaroiden tuonnista perittävästä arvonlisäverosta - Tieliikenteessä käytettävien moottoriajoneuvojen tavanomaisissa polttoainesäiliöissä oleva polttoaine - Tieliikenteessä käytettävän moottoriajoneuvon käsite - Veturit - Maantieliikenne ja rautatieliikenne - Yhdenvertaisen kohtelun periaate - Neutraalisuusperiaate)

2012/C 295/20

Oikeudenkäyntikieli: liettua

Ennakkoratkaisua pyytänyt tuomioistuin

Mokestinių ginčų komisija prie Lietuvos Respublikos Vyriausybės

Pääasian asianosaiset

Kantaja: AB Lietuvos geležinkeliai

Vastaajat: Vilniaus teritorinė muitinė ja Muitinės departamentas prie Lietuvos Respublikos finansų ministerijos

Oikeudenkäynnin kohde

Ennakkoratkaisupyyntö — Mokestinių ginčų komisija prie Lietuvos Respublikos Vyriausybės — Yhteisön tullittomuusjärjestelmän luomisesta 28.3.1983 annetun neuvoston asetuksen (ETY) N:o 918/83 (EYVL L 105, s. 1) 112 artiklan ja yhteisön tullittomuusjärjestelmän luomisesta 16.11.2009 annetun neuvoston asetuksen (EY) N:o 1186/2009 (EUVL L 324, s. 23) 107 artiklan 1 kohdan a alakohdan tulkinta — Direktiivin 77/388/ETY 14 artiklan 1 kohdan d alakohdan soveltamisalasta vapautettaessa tietty tavaroiden lopullinen maahantuonti arvonlisäverosta 28.3.1983 annetun neuvoston direktiivin 83/181/ETY (EYVL L 105, s. 38) 82 artiklan 1 kohdan ja direktiivin 2006/112/EY 143 artiklan b ja c alakohdan soveltamisalasta vapautettaessa tietty tavaroiden lopullinen maahantuonti arvonlisäverosta 19.10.2009 annetun neuvoston direktiivin 2009/132/EY (EUVL L 292, s. 5) 84 artiklan 1 kohdan a alakohdan tulkinta — Tuontitullista ja arvonlisäverosta vapaa polttoaineen maahantuonti maamoottoriajoneuvojen tavanomaisissa polttoainesäiliöissä — Yhtiö, joka on tankannut kolmannen valtion alueella dieselpolttoainetta vetureidensa tavanomaisiin polttoainesäiliöihin — Käsite maamoottoriajoneuvot

Tuomiolauselma

Yhteisön tullittomuusjärjestelmän luomisesta 28.3.1983 annetun neuvoston asetuksen (ETY) N:o 918/83, sellaisena kuin se on muutettuna 3.5.1988 annetulla neuvoston asetuksella (ETY) N:o 1315/88, 112 artiklan 1 kohdan a alakohtaa, yhteisön tullittomuusjärjestelmän luomisesta 16.11.2009 annetun neuvoston asetuksen (EY) N:o 1186/2009 107 artiklan 1 kohdan a alakohtaa, direktiivin 77/388/ETY 14 artiklan 1 kohdan d alakohdan soveltamisalasta vapautettaessa tietty tavaroiden lopullinen maahantuonti arvonlisäverosta 28.3.1983 annetun neuvoston direktiivin 83/181/ETY, sellaisena kuin se on muutettuna 13.6.1988 annetulla neuvoston direktiivillä 88/331/ETY, 82 artiklan 1 kohdan a alakohtaa ja direktiivin 2006/112/EY 143 artiklan b ja c alakohdan soveltamisalasta vapautettaessa tietty tavaroiden lopullinen maahantuonti arvonlisäverosta 19.10.2009 annetun neuvoston direktiivin 2009/132/EY 84 artiklan 1 kohdan a alakohtaa on tulkittava siten, että niitä ei sovelleta vetureihin.

(1) EUVL C 226, 30.7.2011.